# RAPORT

#  PËR REZULTATET E KONSULTIMIT PUBLIK TË PROJEKTLIGJIT

**"PËR DISA SHTESA DHE NDRYSHIME NË LIGJIN NR.13/2015 “PËR POLICINË USHTARAKE NË FORCAT E ARMATOSURA TË RSH”**

1. **Titulli i projektaktit:** Projektligji "Për disa shtesa dhe ndryshime në ligjin nr.13/2015 “Për policinë ushtarake në Forcat e Armatosura të RSH”.
* Referenca tek Programi i Përgjithshëm Analitik i Projektakteve për vitin 2022: nr.10;
* Referenca tek Plani Vjetor i Konsultimit për vitin 2021: nr.10;
* Referenca tek Vlerësimi i Ndikimit Rregullator (VNR): 2021 – MM – Nr. 3
* Referenca tek Plani Kombëtar për Integrimin Evropian: n/a
1. **Kohëzgjatja e konsultimeve**

*Specifikoni kohëzgjatjen e përgjithshme të konsultimeve publike sa i përket ditëve të punës, përfshirë datën e hapjes dhe mbylljes së konsultimeve publike; nëse kohëzgjatja ishte më e shkurtër se 20 ditë pune e paraparë me ligj, jepni arsye për shkurtimin e kohëzgjatjes.*

Konsultimi publik për projektligjin ka nisur më 24.2.2021, me zhvillimin e takimit të parë të grupit të punës, ku u vendos dërgimi i një njoftimi të të gjitha strukturave të Forcave të Armatosura të Republikës së Shqipërisë (Shtabit të Përgjithshëm të FA, Komandave të Forcave, Komandës Mbështetëse, Agjencisë së Inteligjencës dhe Sigurisë së Mbrojtjes), të cilët përbëjnë dhe grupin kryesor të interesit në këtë projektligj, ku kërkohet përcjellja pranë grupit të punës i sugjerimeve dhe propozimeve konkrete mbi ndryshimet që duhej të pësojë ligji aktual, pasi të njihen me problematikat që ka sjellë ligji gjatë zbatimit. Pas marrjes së mendimeve të strukturave dhe reflektimit të një pjese të sugjerimeve të tyre në përmbajtjen e projektligjit, u vijua me publikimin e draftit në RENJK dhe në faqen zyrtare të Ministrisë së Mbrojtjes, më 1.10.2021. Konsultimi publik është mbyllur më 6.12.2021.

1. **Metoda e konsultimit**

*Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre.*

*Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë.*

*Përfshini gjithashtu aktivitete nga konsultimet paraprake nëse janë organizuar të tilla).*

* **Nëpërmjet RENJK:**

Me publikimin në RENJK (<https://konsultimipublik.gov.al/Konsultime/Detaje/409>), u vendos një afat 60 ditor për dhënien e sugjerimeve/komenteve mbi draftin e projektligjit, të cilat mblidhen nga personat përgjegjës dhe vlerësohen më tej.

* **Nëpërmjet adresës së e-mailit:** konsultim.publik@mod.gov.al:

Me qëllim lehtësimin e dhënies së komenteve/sugjerimeve nga çdo i interesuar, në faqen zyrtare të Ministrisë së Mbrojtjes, në rubrikën e dedikuar për konsultimin publik, krahas drafteve të projektligjit është vënë në dispozicion edhe një adresë elektronike.

* **Nëpërmjet adresës postare: “Rruga e Dibrës, Garnizoni “Skënderbej”, Tiranë”:**

Çdo palë e interesuar mund të dërgojë në formë shkresore, në adresë të Ministrisë së Mbrojtjes të gjitha komentet/sugjerimet mbi përmbajtjen e projektligjit.

* **Drejtpërdrejtë, nëpërmjet zhvillimit të takimit:**

Grupi i punës, i ngritur me urdhër të ministrit të Mbrojtjes zhvilloi një sërë takimesh ku u diskutua mbi problematikat e zbatimit të ligjit nr.13/2015 “Për policinë ushtarake në Forcat e Armatosura të RSH”. Pasi u mblodhën komentet dhe sugjerimet, grupi i punës organizoi një takim më 3.6.2021 ku u diskutua mbi pranimin ose jo të tyre.

1. **Palët e interesit të përfshira**

*Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.*

*Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.*

*Specifikoni palët e interesuara që morën pjesë në grupin e punës për hartimin e aktit.*

Palët e interesuara, të cilat morën pjesë në hartimin e këtij projektakti janë:

* Ministria e Mbrojtjes;
* Shtabi i Përgjithshëm i FARSH;
* Komanda e Forcës Tokësore;
* Komanda e Forcës Ajrore;
* Komanda e Forcës Detare;
* Komanda Mbështetëse;
* Agjencia e Inteligjencës dhe Sigurisë së Mbrojtjes
1. **Pasqyra e komenteve të pranuara me arsyetimin e komenteve të pranuara/ refuzuara**

*Gruponi komentet/ propozimit e pranuara sipas çështjes që ato ngritën;*

*Gruponi komente të ngjashme së bashku dhe renditni palët e interesuara që i ngritën ato;*

*Shpjegoni cili ishte vendimi i marrë dhe sqaroni shkurtimisht arsyet për të.*

Në tabelën e mëposhtme paraqiten komentet e pranuara plotësisht (2 komente), pjesërisht (0 komente) dhe refuzuar (5 komente) në lidhje me këtë projektligj:

|  |  |  |  |  |
| --- | --- | --- | --- | --- |
| Çështja e adresuar(psh. përkufizimi i ri i…, kushtet për regjistrimin e…, rregullimi i…, etj.) | Komenti(grumbulloni dhe përmblidhni komente identike/të ngjashme nga palët e ndryshme të interesuara së bashku)  | Palët e interesuara (renditni të gjithë ata që adresuan çështjen në mënyrë të ngjashme) | Vendimi (i pranuar/i pranuar pjesërisht/i refuzuar)  | Justifikimi |
|  | Në nenin 4, pas fjalës "specializuar" të shtohen fjalët "për veprime policore". | Njësia e personelit | Pranuar  | Sugjerimi u konsiderua i drejtë dhe u reflektua në përmbajtjen e projektaktit. |
|  | Në nenin 41, pika 3, fjalët "në masën e gjysmës së pagës mujore" të ndryshohet dhe bëhet "në masën e pagës mujore"  (propozim i përbashkët me seksionin e financës së PU). | Njësia e personelit | Pranuar  | Sugjerimi u konsiderua i drejtë dhe u reflektua në përmbajtjen e projektaktit. |
|  | Në nenin 3 pas fjalës "shërbim" të shtohet dhe fjala "stërvitje". | Njësia e operacioneve | Pranuar  | Sugjerimi u konsiderua i drejtë dhe u reflektua në përmbajtjen e projektaktit.  |
|  | Në germën “k”, të nenit 33, shtohet fjalia “lista e personave  dhe funksioneve që gëzojnë të drejtën e shoqërimit dhe sigurimit nga Policia Ushtarake, përcaktohet me urdhër të shefit të Shtabit të Përgjithshëm të Forcave të Armatosura’.  | Njësia e operacioneve | Refuzuar  | Ky sugjerim u pranua nga grupi i punës por në fazën e bashkërendimit me ministritë e linjës u kundërshtua nga MFE. |
|  | Në nenin 7, pas togfjalëshit "me veprimet e tyre..."të shtohet togfjalëshi "ose mosveprimet e tyre...". | Njësia e PK dhe PGJ | Pranuar  | Sugjerimi u konsiderua i drejtë dhe u reflektua në përmbajtjen e projektaktit. |
|  | Në nenin 10, pika 4 emërtimi "grada" të zëvendësohet me emërtimin "funksionet". | Njësia e PK dhe PGJ | Refuzuar  | Është shfuqizuar si pikë në projektligjin e ri me argumentin se me miratimin e ligjit nr. 25/2019 “Për policinë gjyqësore” i ndryshuar kjo dispozitë ka rënë, dhe nuk ka arsye të bëheb përcaktime shtesë në projektligjin tonë. |
|  | Në pikën 3, të nenit 18, fjalët “..me udhëzim të përbashkët të Ministrit të Mbrojtjes dhe Prokurorit të Përgjithshëm ...” zëvendësohen me fjalët “...me udhëzim të Ministrit të Mbrojtjes...”. | Njësia e PK dhe PGJ | Refuzuar  | Ky sugjerim u pranua nga grupi i punës por në fazën e bashkërendimit me Prokurorinë e Përgjithshme dhe MD, u kundërshtua me argumentin se bie ndesh me parimet kushtetuese dhe liritë dhe të drejtat e njeriut. |
|  | Në pikën 3, të nenit 20, fjalët  “miratohen me udhëzim të përbashkët të Ministrit të mbrojtjes dhe prokurorit të përgjithshëm”  zëvendësohet me togfjalëshin “... me udhëzim të Ministrit të Mbrojtjes” | Njësia e PK dhe PGJ | Refuzuar  | I njëjti argument si më sipër. |
|  | Pas germës “c” të nenit 21  të shtohet germa “d”  me këtë përmbajtje d “për të dhënë deklarime rreth rrethanave të ngjarje”. | Njësia e PK dhe PGJ | Pranuar | Sugjerimi u konsiderua i drejtë dhe u reflektua në përmbajtjen e projektaktit. |
|  | Në germën “b” të pikës 1, të nenit 29,  pas  fjalëve “ të ndaluar” të shtohet togfjalëshi “ plotëson në sistemin përkatës të policisë së shtetit..”. | Njësia e PK dhe PGJ | Pranuar pjesërisht | Ky sugjerim është pranuar pjesërisht në përputhje me sugjerimit e MB dhe MD. |
|  | Në germën “f”, të nenit 33,  togfjalëshi "mbron pronën shtetërore në administrim dhe përdorim të forcave të armatosura të Republikës së Shqipërisë nga veprimtari të kundërligjshme ” zëvendësohet me togfjalëshin “ mbështet mbrojtjen e pronës dhe pasurisë shtetërore në administrim dhe përdorim të Ministrisë së Mbrojtjes dhe të forcave të armatosura të Republikës së Shqipërisë nga veprimtari të kundërligjshme. | Njësia e PK dhe PGJ | Pranuar  | Sugjerimi u konsiderua i drejtë dhe u reflektua në përmbajtjen e projektaktit. |
|  | Pas pikës 3 të nenit 36 shtohet pika 4 me këtë përmbajtje:4. Policia ushtarake nuk mund të japë informacion për çështje në hetim gjatë fazës së hetimeve paraprake për procedimet penale të regjistruara në prokuroritë përkatëse sipas kodit të procedurës penale. | Njësia e PK dhe PGJ | Pranuar pjesërisht | Ky propozim nuk mund të pranohej plotësisht pasi bie në kundërshtim me legjislacionin fuqi. |
|  | Pika 1 e nenit 39, ndryshon dhe bëhet:“Gjatë përmbushjes së detyrave të caktuara me ligj, punonjësi i policisë ushtarake zbaton rregulloren e brendshme të policisë ushtarake të miratuar me urdhër të Ministrit të mbrojtjes” | Njësia e rendit ushtarak | Pranuar  | Sugjerimi u konsiderua i drejtë dhe u reflektua në përmbajtjen e projektaktit. |
|  | Germa “n”, e nenit 33, ndryshon dhe bëhet:“kontrollon masat parandaluese, jep asistencë teknike dhe ndërhyn për forcimin e masave dhe   zbatimin e legjislacionit në fuqi për  mbrojtjen nga zjarri”. | Njësia e MNZSH | Pranuar  | Sugjerimi u konsiderua i drejtë dhe u reflektua në përmbajtjen e projektaktit. |